Sinipallo-ohdake

Sinipallo-ohdake (Echinops bannaticus) on pitkäikäinen pallo-ohdakelaji, joka sietää paahdetta ja kuivuutta, mutta ei märkyyttä. Se on pystykasvuinen ja sen lehdet ovat piikikkäitä sekä väriltään harmahtavia. Vahvat juuret tunkeutuvat syvälle maahan. Sinipallo-ohdake kukkii heinäkuussa, elokuussa ja syyskuussa. Pallonmuotoiset siniset kukinnot ovat 5 cm:n levyisiä. Laji kylväytyy helposti ja istutetaan 35 cm välein.

Sinipallo-ohdake on erinomainen leikko- ja kuivakukka, joka houkuttelee pölyttäjiä ja talvella myös lintuja. Se leikataan kuivakukaksi, kun kukinnon ensimmäiset kukat ovat auenneet.

Lähteet

Aiheesta muualla 
 Puutarha.net: Sinipallo-ohdake (Echinops bannaticus)
 Den virtuella floran: Sinipallo-ohdake (Echinops bannaticus) 
 United States Department of Agriculture (USDA): Echinops bannaticus 

Asterikasvit